EkBass/fiwiki-20250220-pages-articles huggingface dataset:
Kiilholma

Kiilholma on kylä Pomarkussa. Historialtaan se on yksinäistalo. ==Luonto== Kiilholman kylä sijaitsee Pomarkun Isojärven rannalla. ==Historia== Kiiholman kylän ensimmäinen kruunutila perustettiin 1680-luvulla, mutta tila autioitui nälkävuosien 1695–1697 jälkeen liki 30 vuodeksi. Vuonna 1726 kylässä oli kruununtorpparina Mikko Eliaanpoika.Pomarkun kunnan asutushistoria Tilan nykyinen paritupatyyppinen päärakennus rakennettiin 1880-luvun vaihteessa. Päärakennuksen lisäksi pihapiiriä rajaavat suuri kivinavetta ja jugendtyylinen pienempi asuinrakennus. Kartanon aitat on rakennettu 1700- ja 1840-luvuilla. Ne muodostavat komean talonpoikaisen rakennusryhmän.Satakunnan museo Kiilholmassa on ollut myös saha, jonka tuotteista suuri osa meni ulkomaanvientiin. Vanhasta Kiilholman eli Vajaniemen höyrysahasta on jäljellä enää luonnonkivestä muurattu konehuone, sillä puurakenteinen saha paloi 1920-luvun lopulla. Palo päätti sahan toiminnan ja konehuonerakennusta on käytetty myöhemmin kesäasuntona, tanssipaikkana ja taidenäyttelytilana. Joskus myös Kiilholman kartanoksi nimitetyn Kiilholman tilan osti vuonna 1934 Juho Rossi. 2010-luvulla tila toimii lypsykarjatilana ja harjoittaa maatilamatkailua. Tilan talouskeskuksen ja sahan omistajana 2010-luvulla on Juho Rossin tyttären pojantytär Sarianna Särkijärvi. ==Lähteet== ==Aiheesta muualla== *Kiilholman kartanon Facebook-sivut Luokka:Pomarkku Luokka:Satakunnan maakunnan kylät
Great Basinin aavikko

Great Basinin aavikko on Sierra Nevada- ja Wasatchvuoristojen väliin jäävä Great Basinin alueella sijaitseva aavikko. Great Basinin aavikko on lauhkea aavikko, eli sen kesät ovat lämpimiä ja kuivia ja talvet lumisia. Aavikko kattaa suuren osan Nevadan osavaltiosta jatkuen Utahin länsiosiin, itäiseen Kaliforniaan ja Idahoon. Aavikko on yksi neljästä Yhdysvaltojen biologisesti määritellystä aavikosta Mojaven, Sonoran ja Chihuahuan aavikkojen lisäksi. Luokka:Kalifornian aavikot Luokka:Nevadan maantiede Luokka:Utahin maantiede
Hoangphucin buddhalainen temppeli

Hoangphucin buddhalainen temppeli () on buddhalainen temppeli Quảng Bìnhin maakunnassa Vietnamissa. Ensimmäinen temppeli rakennettiin vuonna 1300. Se on yksi vanhimmista temppeleistä Vietnamissa. Se rakennettiin ja nimettiin uudelleen useita kertoja. Temppeli kaatui isossa trooppisessa myrskyssä vuonna 1985. Jälleenrakennus alkoi joulukuussa 2014 ja valmistui tammikuussa 2016. == Lähteet == Luokka:Quảng Bình Luokka:Buddhalaiset temppelit Luokka:Uskonnolliset rakennukset Vietnamissa
Kazakstanin kommunistinen puolue

Kazakstanin kommunistinen puolue oli Kazakstanin sosialistisessa neuvostotasavallassa toiminut virallinen kommunistipuolue. Puolueen 18. edustajakokous 7. syyskuuta 1991 Moskovan vallankaappausyrityksen 19.–21. elokuuta jälkeen nimesi puolueen uudelleen Kazakstanin sosialistiseksi puolueeksi, ja erosi Neuvostoliiton kommunistisesta puolueesta. Alkuperäinen Kazakstanin kommunistinen puolue Kazakstanin sosialistisena puolueena muuttui Kazakstanin kansan yhtenäisyyden liitoksi, josta tuli presidenttiä tukeva Kazakstanin kansan yhtenäisyyden puolue, Otan ja lopulta Nur Otan. == Pääsihteerit == ===Kazakstanin sosialistinen neuvostotasavalta=== # Levon Mirzojan (1936-1938) # Nikolay Skvortsov (1938–1945) # Zhumabay Shayakhmetov (1945-1954) # Panteleimon Ponomarenko (1954-1955) # Leonid Brežnev (1955-1956) # Ivan Jakovlev (1956-1957) # Nikolai Beljajev (1957-1960) # Dinmukhamed Kunajev (1960-1962) # Ismail Jusupov (1962-1964) # Dinmukhamed Kunajev (1964-1986) # Gennadi Kolbin (1986-1989) # Nursultan Nazarbajev (1989-1991) ===Kazakstanin tasavalta=== # Serikbolsyn Abdildin (1991-2010) # Gaziz Aldamzharov (2010 -2015) ==Uusi Kazakstanin kommunistinen puolue== Päätökseen tyytymättömät puolueen 19. edustajakokouksessa perustivat uuden kommunistisen puolueen lokakuussa 1991. Kuitenkin uusi kommunistinen puolue rekisteröitiin vasta 27. elokuuta, 1998. 1990-luvun puolivälissä uusi Kazakstanin kommunistinen puolue osallistui oppositioliikkeisiin Azamat ja Pokolenie ja aloitti rekisteröimättömän kansallis-patriaattisen tasavaltalaisliikkeen. Helmikuussa 1998 se liittyi oppositioliike Kazakstanin kansanrintamaan. ==Kazakstanin kommunistinen kansanpuolue== Puolue jakautui 2004, kun Vladislav Kosarevin alkoi syyttää Kazakstanin kommunistisen puolueen ensimmäistä sihteeriä, Serikbolsyn Abdilnia kyseenalaisesta varojen käytöstä. Puolueesta irronnut Kazakstanin kommunistinen kansanpuolue ei onnistunut saamaan 50 000 kannattajaa kyetäkseen rekisteröitymään rekisteröidyksi puolueeksi. 2004 parlamenttivaaleissa 19. syyskuuta ja 3. lokakuuta 2004 Kazakstanin kommunistisen puolueen ja Kazakstanin Demokraattisen valinnan yhteenliittymä sai 3,4 % äänitä, muttei äänikynnyksen vuoksi ainuttakaan valtiopäiväpaikkaa. Presidentinvaaleissa Kazakstanin kommunistinen puolue, Kazakstanin demokraattinen valinta ja Ak Zhol -puolue muodosti Vain Kazakstanin puolesta -yhteenliittymän, joka tuki Žarmahan Tujakbaita presidenttiehdokkaana. Luokka:Kazakstanin puolueet Luokka:Kommunistiset puolueet
Nuorikkoa näyttämässä

Nuorikkoa näyttämässä on Kalle Päätalon Juuret Iijoen törmässä -sarjan neljästoista osa. Teos on ilmestynyt vuonna 1984 Gummeruksen kustantamana.http://www.kirjasampo.fi/fi/kulsa/kauno%253Aateos_21983#.VvpVTuKLRaQ Kirja sijoittuu 1940-luvun puolivälin sodanjälkeiseen Suomeen.Nuorikkoa näyttämässä, takakansiteksti. Kirja on rekisteröity Bookcrossingiin. https://www.bookcrossing.com/searchbooks?BookType=0&Title;=Nuorikkoa+n%C3%A4ytt%C3%A4m%C3%A4ss%C3%A4&TitleExact;=false&Author;=P%C3%A4%C3%A4talo&AuthorExact;=false&JournalText;=&Status;=All&Category;=0&ISBN;=&BCID;=&BcidTarget;=NewJournalEntry&MemberName;=&BookSort;=Title&SortDirection;=Descending#search- top == Kirjan tapahtumat == Suomen valtakunta on vuonna 1945 niin pohjalla, ettei edes yleisiin kulkuvälineisiin riitä tarvittavia varaosia, ja ihmisten elämiselle ja liikkumiselle on asetettu monen monta haittaa ja vastusta. Vaikeuksista huolimatta nuoren aviomiehen mieli palaa takaisin tutun Taivalkosken maisemiin. Kalle ja Laina päättävät lähteä kesälomallaan Kallen lapsuudenkotiin Taivalkosken Jokijärvelle. Matka on pitkä ja he joutuvat käyttämään matkavälineinä junaa, autoa sekä kävelemäänkin mukanaan runsaasti matkatavaroita. Tarkoituksena on Lainan ystävän Salli Lisäkkään neuvomana tienata matkarahat trokaamalla eli myymällä laittomasti viinaa. Raskaan matkan jälkeen pariskunta saapuu perille, mutta ovatko selkosen eli Pohjois- Pohjanmaan erämaan ihmiset sodan jälkeen enää samoja? Sotavuodet ovat jättäneet selvät jälkensä Pohjolan kasvoihin: Oulussa on yhä raunioita pommitusten jäljiltä, ja Taivalkoskella saksalaiset ovat polttaneet taloja. Kaikkialla on miinoja vaanimassa niin raivaustöihin palkattuja pioneereja kuin tavallisia arkisia kulkijoitakin. Suomalaiset eivät kuitenkaan lannistu, vaan käyvät hammasta purren käsiksi suureen jälleenrakennusurakkaan. Tampereelta lomalle lähtenyt nuoripari saa jopa huomata, etteivät vaarat ja vaikeudet ole sammuttaneet pohjoisten eläjien huumorinlahjaa. Monesta ahtaasta paikasta selvitään juuri holjan huumorin avulla. == Lähteet == Luokka:Juuret Iijoen törmässä Luokka:Vuoden 1984 kirjat
Kazakstanin demokraattinen puolue Ak Žol

Kazakstanin demokraattinen puolue Ak Žol on liberaali oppositiopuolue, joka saa yleensä vähäisen määrän valtiopäiväedustajia Kazakstanin valtiopäivien alahuoneeseen, mažilisiin. Se perustettiin 2002. kun Kazakstanin demokraattinen valinta hajosi. http://informburo.kz/stati/partii-za-kotorye- my-vozmozhno-budem-golosovat.html Puolueen ensimmäiseen puheenjohtajistoon tulivat liikemies Bulat Abilov, entinen varapääministeri Oraz Žandosov ja entinen työ- ja sosiaaliturvaministeri Alihan Baimenov. Vuoden 2003 lopulla puheenjohtajistoon tulivat vielä entinen Kazakstanin tasavallan turvallisuusneuvoston sihteeri Altynbek Sarsenbajev ja entinen varatyö- ja sosiaaliturvaministeri Ljudmila Žulanova. 20\. maaliskuuta järjestetyissä mažilisin vaaleissa puolue sai kahdeksan paikkaa http://www.election.kz/rus/news/releases/index.php?ID=3302 Puolue oli muiden puolueiden mukana esittämässä ennenaikaisia mažilisin vaaleja talouskriisin vastaisten toimien hyväksyttäväksi tulemiseksi. http://akzhol.kz/ru/news/show/8431/118/121 == Lähteet == Luokka:Kazakstanin puolueet
Muuripata

thumb|Muuripata saksalaisessa Sarona-yhdyskunnassa Israelissa. Muuripata eli uunipata on pyykki- ja pesuveden kuumentamiseen tarkoitettu kiinteä tulisija. Perinteisessä muodossaan se on tiiliuunin sisään muurattu, valuraudasta valmistettu iso pata, jonka alla on tulipesä. Muuripataa käytetään pesutuvissa pyykkipatana pyykin ja pyykkiveden kuumentamiseen ja saunoissa pesuveden lämmittämiseen. Maalaistaloissa saunan pesutupa ja pyykkitupa on usein yhdistetty, jolloin samaa muuripataa käytettiin vuoroin molempiin tarkoituksiin. Muuripatoja on myös navettojen karjakeittiössä lypsyvälineiden pesua ja navetan siivousta varten. Muuripadan alaosassa on tulipesä arinoineen, tuhkalaatikoineen ja savuhormeineen. Tulipesän yläpuolella on valuraudasta tai muusta metallista tehty suuri vesipata kansineen. Padan yläreuna on yleensä korkeintaan 70 cm lattiasta, jotta padasta on helppo nostaa vettä ja märkää pyykkiä.Lähde, Heikki K.: ”Pyykki pestiin kotikeittoisella saippualla”, Maatalon elämää lihasvoiman aikaan: Töitä puuskuttamatta ilman puksutusta. BoD Books on Demand 2014, s. 72, 131–132. Lämpimän hanaveden ja itse vetensä lämmittävien pesukoneiden yleistyminen on tehnyt muuripadat usein tarpeettomiksi. Muuripata-nimellä myydään nykyisin saunakäyttöön kiukaan tapaan teräksestä tehtyjä vedenlämmittimiä, joita ei tarvitse muurata. Ensimmäisiä metallivaippaisia, teollisesti valmistettuja muuripatoja Suomessa oli 1930-luvun lopulla esitelty, Rosenlewin valmistama Porin Mainio.Polttoainetta säästävä uutuus! Uunipata Porin Mainio, W. Rosenlew & Co., Porin konepaja 1940. Viitattu 29.3.2016. Pesuveden kuumentamisen ohella muuripataa käytetään sahdin valmistuksessa.Kähkönen, Sanna: "Se liitetään edelleen pontikkaan, kiljuun ja poliisiin" – Sahdin valmistaminen ei ole kiireisen hommaa, Yle Uutiset 15.11.2014. Viitattu 29.3.2016. ==Lähteet== Luokka:Astiat Luokka:Tulisijat Luokka:Säiliöt
Kazakstanin kommunistinen kansanpuolue

Kazakstanin kommunistinen kansanpuolue on myöhemmin kielletystä Kazakstanin kommunistinen puolueesta erkaantunut poliittinen ryhmittymä, joka on virallinen rekisteröity puolue ja joka saa paikkoja Kazakstanin valtiopäivien alahuoneeseen mažilisin. 20. maaliskuuta 2016 järjestetyissä mažilisin vaaleissa se sai seitsemän valtiopäiväpaikkaa toisen oppositiopuolueen, Kazakstanin demokraattinen puolue Ak Žolin tapaan. http://www.election.kz/rus/news/releases/index.php?ID=3302 ==Lähteet== Luokka:Kazakstanin puolueet Luokka:Kommunistiset puolueet
Sovellettu fysiikka

Sovellettu fysiikka on fysiikan ala, joka tutkii fysiikkaa käytännön sovelluksia varten. Tutkimukseen kuuluu muun muassa teknologian, kuten elektroniikan ja fotoniikan, kehittämistä ja esimerkiksi käytännöllisen ydin- ja hiukkasfysiikan edistämistä. == Lähteet == *
Pyykkipata

Pyykkipata on pyykin käsinpesussa käytettävä, tulisijan päälle asetettava iso metalliastia pyykin ja pyykkiveden kuumentamista varten. Se voi olla irrallinen valuraudasta tehty pata tai muu kuumuutta kestävä metalliastia, joka nostetaan puulieden päälle tai pyykkiä ulkona pestäessä metallitelineen tai kivien varaan nuotion yläpuolelle. Ympärivuotisessa käytössä pyykkipata sijaitsee suomalaistaloissa perinteisesti pesutuvassa ja on kiinteä rakennelma, tiiliuunin sisään muurattu valurautainen muuripata.Lähde, Heikki K.: ”Pyykki pestiin kotikeittoisella saippualla”, Maatalon elämää lihasvoiman aikaan: Töitä puuskuttamatta ilman puksutusta. BoD Books on Demand 2014, s. 72, 131–132. ==Lähteet== Luokka:Pyykinpesu Luokka:Säiliöt
Doubtful Sound

Doubtful Sound, maoriksi Patea, on vuono Uuden-Seelannin Eteläsaaren lounaisosassa Fiordlandin kansallispuistossa. Se sijaitsee samalla alueella kuin pienempi mutta kuuluisampi Milford Sound. Doubtful Sound on Milford Soundin jälkeen suosituin matkailukohde Uudessa-Seelannissa.Real Journeys rapt with Kiwi Must-Do's Toisin kuin Milford Soundiin, Doubtful Soundiin ei pääse autolla, mutta sinne järjestetään risteilyjä ja veneretkiä.Milford and Doubtful Sounds New Zealand. Vuonon eläimistön kuuluu muun muassa valaita, delfiinejä, hylkeitä ja pingviinejä.tourism.net.nz: Doubtful Sound Whales, Dolphins, Seals and Penguins Doubtful Sound on Fiordlandin kansallispuiston syvin (421 m) ja toiseksi pisin (40 km) vuono.Doubtful Sound – New Zealand’s deepest fjord == Lähteet == == Aiheesta muualla == Luokka:Uuden-Seelannin vuonot
Dibutyylieetteri

Dibutyylieetteri eli butyylieetteri (C8H18O) on alifaattisiin eettereihin kuuluva orgaaninen yhdiste. Yhdistettä voidaan käyttää kemianteollisuudessa liuottimena. == Ominaisuudet == Dibutyylieetteri on huoneenlämpötilassa kirkasta nestettä. Sillä on dietyylieetterinkaltainen hieman hedelmäinen ominaishaju. Yhdiste on käytännöllisesti katsoen veteen liukenematonta, mutta liukenee erittäin hyvin etanoliin ja dietyylieetteriin sekä asetoniin. Glykoliin tai glyseroliin se ei kuitenkaan liukene. Dibutyylieetteri muodostaa atseotrooppisia seoksia useiden orgaanisten liuottimien kanssa. Varastoitaessa dibutyylieetterin joukkoon muodostuu usein helposti räjähtäviä orgaanisia peroksideja.Dieter Stoye: Solvents, Ullmann's Encyclopedia of Industrial Chemistry, John Wiley & Sons, New York, 2000. Viitattu 29.3.2016 == Valmistus ja käyttö == Dibutyylieetteriä voidaan valmistaa kuumentamalla butanolia rikkihapon tai muun voimakkaasti happaman katalyytin läsnä ollessa. Muodostuva tuote puhdistetaan tislaamalla. : Dibutyylieetteri on runsaasti käytetty liuotin kemian- ja lääketeollisuudessa. Yhdiste liuottaa muun muassa useita rasvoja, öljyjä, hartseja ja alkaloideja. Yhdessä etanolin tai butanolin kanssa se soveltuu myös etyyliselluloosan liuottamiseen. Dibutyylieetteriä käytetään usein liuottimena reaktioissa, jotka vaativat vedettömiä olosuhteita esimerkiksi Grignard-reaktioissa ja uuttoliuottimena. Se kykenee uuttamaan myös monia metallikationeja. == Lähteet == == Aiheesta muualla == * Luokka:Eetterit Luokka:Liuottimet
Army Attack

Army Attack on ilmainen Facebookissa oleva ylhäältäpäin kuvattu peli, jonka julkaisija on Digital Chocolate. Peli muistuttaa paljon Clash of Clansia. Pelin alussa pelaajalle opetetaan perustoiminnot kuten liikkuminen ja rakentaminen. Pelin tarkoituksena on valloittaa vihollisen saaria ja tuhota niillä olevia rakennuksia ja rakentaa tilalle omia rakennuksia. Rakennuksia on monenlaisia, vartiotorneja, varastoja ja tehtaita. Vihollisten maata valloittaessa ja rakennuksia ja sotilaita tuhottaessa saat XP-pisteitä sekä rahaa, jota voit käyttää pelin kaupassa. Army Attack tarjoaa myös halukkaille mahdollisuuden ostaa oikealla rahalla kultaa tai pelirahaa. Luokka:Strategiapelit
Edward Condon

Edward Uhler Condon (2. maaliskuuta 1902 Alamogordo, New Mexico, Yhdysvallat – 26. maaliskuuta 1974 Boulder, Colorado, Yhdysvallat) oli yhdysvaltalainen fyysikko. Suurelle yleisölle hän tuli tunnetuksi johtamastaan ufo-ilmiön tutkimuksesta, jonka teki Coloradon yliopisto. Sen tulokset julkaistiin Condonin raporttina. ==Lähteet== == Aiheesta muualla == * http://www.nasonline.org/publications/biographical-memoirs/memoir-pdfs/condon- edward-u-1902-1974.pdf Luokka:Yhdysvaltalaiset fyysikot Luokka:Vuonna 1902 syntyneet Luokka:Vuonna 1974 kuolleet
Norwegian Air UK

Norwegian Air UK oli Norwegian Air Shuttlen brittiläinen tytäryhtiö. Se perustettiin, jotta Norwegian Air Shuttle voisi hyödyntää Yhdistyneen kuningaskunnan muiden valtioiden kanssa tekemiä kahdenvälisiä liikennöintisopimuksia. Se sai toimintalupansa marraskuussa 2015 ja aloitti lennot maaliskuussa 2016. Sen solmukohta oli Gatwickin kansainvälinen lentoasema Yhdistyneessä kuningaskunnassa. Se lensi pääasiassa Norwegianin kaukoreittejä. Koronaviruspandemian alettua Norwegian lopetti kaukolentonsa maaliskuussa 2020. Kaukolentojen suunniteltu uudelleen käynnistäminen pandemian jälkeen jäi lopulta toteuttamatta yhtiön jouduttua talousvaikeuksiin. Norwegian Air UK likvidoitiin tammikuussa 2021 ja lopetti toimintansa 28. tammikuuta. == Laivasto == Toimintansa aikana Norwegian Air UK käytti seuraavia lentokoneita: * 1 Boeing 737-800 * 24 Boeing 787-9 == Lähteet == Luokka:Norwegian Air Shuttle Luokka:Entiset brittiläiset lentoyhtiöt
Repin (juna)

Repin (ven. Репин) oli venäläinen pikajuna, joka liikennöi Helsingin ja Pietarin välillä. Repin lopetettiin 12. joulukuuta 2010, jolloin Allegro tuli liikenteeseen. Juna pysähtyi matkan varrella Pasilassa, Tikkurilassa, Lahdessa, Kouvolassa, Vainikkalan raja-asemalla ja Viipurissa. Junassa käytettiin Venäjän rautatieyhtiön vaunukalustoa.http://anna.fi/eurooppa/pietari-matkantekoa-nostalgiajunalla Koska Suomen ja Venäjän rataverkoissa on erilaiset käyttöjännitteet, Suomessa junaa veti VR:n veturi. ==Historiaa== Ensimmäinen suora junayhteys Suomen ja Neuvostoliiton välillä oli vuoden 1953 alussa liikennöintinsä aloittanut Helsinki–Leningrad-linja, jota ajettiin aluksi joka toinen päivä. Seuraavana vuonna avautui yhteys Moskovan ja Helsingin välillä niin, että Moskovan ja Leningradin välisen junan yksi vaunu liitettiin Leningradissa Helsinkiin lähtevään junaan. Vuonna 1975 otettiin käyttöön nykyinen suora yhteys Moskovaan, jolloin junalinjat eriytyivät toisistaan. Vuonna 1982 Helsingin ja Leningradin väliä kulkeva juna nimettiin taidemaalari Ilja Repinin mukaan Repiniksi ja Moskovaan kulkeva juna kirjailija Leo Tolstoin mukaan Tolstoiksi. VR:n kalustolla vuodesta 1992 kulkenut junavuoro Pietariin oli nimeltään Sibelius. Repin ja Sibelius korvautuivat VR:n ja Venäjän rautateiden yhteisellä Allegro-junalla joulukuussa 2010. == Lähteet == == Aiheesta muualla == *Jorma Rauhalan kuvasarja Repinistä, lokakuu 2010 Luokka:Henkilöjunaliikenne Luokka:Suomen rautatieliikenne Luokka:Venäjän rautatieliikenne
Gabriel Mercado

Gabriel Iván Mercado (s. 18. maaliskuuta 1987 Puerto Madryn) on argentiinalainen jalkapalloilija, joka edustaa qatarin pääsarjassa pelaavaa Al-Rayaania. Oikeajalkainen Mercado on pelipaikaltaan oikea laitapuolustaja. Hän kuuluu myös Argentiinan jalkapallomaajoukkueeseen. Mercado aloitti uransa Primera División de Argentinan Racing Clubissa, jonka paidassa hän pelasi vuodet 2006–2010. Otteluita kertyi 93 ja maaleja yksi. Heinäkuussa 2010 Mercado siirtyi Estudiantesiin. Hän voitti seuran paidassa vuoden 2010 Aperturan. Mercado debytoi seuran paidassa myös Copa Libertadoresissa ja Copa Sudamericanassa. Yhteensä hänelle kertyi otteluita seuran paidassa 66 ja maaleja kymmenen. Heinäkuussa 2012 Mercado siirtyi River Platen riveihin. Hän on voittanut seuran kanssa muun muassa Copa Libertadoresin, Copa Sudamericanan, Recopa Sudamericanan ja Argentiinan Primera Divisiónin. Mercado oli mukana myös vuoden 2015 seurajoukkueiden MM- kilpailuissa.http://www.fifa.com/fifa-tournaments/players- coaches/people=266796/ Mercado kuului Argentiinan kultaa voittaneeseen joukkueeseen alle 20-vuotiaiden MM-kilpailuissa 2007. Hän pelasi turnauksessa kuudessa ottelussa. Saman vuoden alle 20-vuotiaiden Etelä-Amerikan- mestaruuskilpailuista hän oli mukana saavuttamassa hopeaa. Argentiinan jalkapallomaajoukkueessa hän debytoi helmikuussa 2010 ystävyysottelussa Jamaikaa vastaan. Avausmaali syntyi maaliskuussa 2016 MM-karsintaottelussa Chileä vastaan. == Saavutukset == Seurajoukkuetasolla *Primera División de Argentina: Apertura 2010, Torneo Final 2014 *Copa Libertadores: 2014 *Recopa Sudamericana: 2015 *Copa Sudamericana: 2015 *Copa Suruga Bank: 2015 Maajoukkuetasolla * Alle 20-vuotiaiden MM-kilpailut: kultaa (2007) * Alle 20-vuotiaiden Etelä-Amerikan-mestaruuskilpailut: hopeaa (2007) == Lähteet == Luokka:Argentiinalaiset jalkapalloilijat Luokka:Vuonna 1987 syntyneet Luokka:Elävät henkilöt
Strömbergin ala-aste

Strömbergin ala-aste on peruskoulu, joka sijaitsee Helsingin Pitäjänmäellä Takomotiellä. Strömbergin ala-asteen rehtorina on alusta lähtien ollut Päivi Katila. Rehtori_Päivi_Katila.jpg|Strömbergin ala-asteen rehtori Päivi Katila == Katso myös == * Luettelo Suomen peruskouluista == Lähteet == *Strömbergin ala-asteen kotisivut == Aiheesta muualla == *Strömbergin ala-asteen kotisivut Luokka:Helsingin peruskoulut Luokka:Pitäjänmäki
Cockney Rejects

Cockney Rejects on Lontoon East Endistä kotoisin oleva vuonna 1978 perustettu punkrockyhtye, jonka tunnetuin kappale lienee vuonna 1980 julkaistu Oi, Oi, Oi. Yhtye on tehnyt coverin jalkapallojoukkue West Ham United FC:n kannatuslaulusta I'm Forever Blowing Bubbles. Yhtyeen sanoitukset heijastavat Itä-Lontoon katuväkivallasta ja brittiläinen media levitti yhtyeestä äärinationalistisia huhuja. == Diskografia == === Albumit === *Greatest Hits Vol. 1 (EMI, 1980) *Greatest Hits Vol. 2 (EMI, 1980) *The Power and the Glory (EMI, 1981) *The Wild Ones (A.K.A. Records, 1982) *Quiet Storm (Heavy Metal Records, 1984) *Lethal (Neat Records, 1990) *Out of the Gutter (Captain Oi Records, 2002) *Unforgiven (G&R; Records, 2007) *East End Babylon (Cadiz Music, 2012) == Aiheesta muualla == *Viralliset nettisivut Luokka:Brittiläiset punkyhtyeet
Krokotiilimaiset arkosaurit

Termillä ”krokotiilimaiset arkosaurit” voidaan tarkoittaa: * Matelijoiden kladia Pseudosuchia * Ylälahkoa Crocodylomorpha * Kladia Crocodyloformes
AIV-suola

AIV-suola on A. I. Virtasen kehittämä suola, joka parantaa voin säilyvyyttä. Se on dinatriumfosfaatilla ja natriumkarbonaatilla puskuroitua neutraloivaa suolaa. Hapatetusta kermasta kirnuamalla valmistettu voi oli Suomen tärkeä vientituote 1900-luvun alussa. Tällainen voi kuitenkin härskiintyy muutamassa viikossa. Virtanen keksi vuonna 1925, että kun voin pH-arvoa nostetaan yli 6,0:n, makuvirheitä ei synny. Voisuola oli 14 vuoden ajan salaisuus, joka paransi suomalaisen voin kilpailuasemia. Virtanen myi keksintönsä ruotsalaisille, ja siihen viitataan Virtasen Nobel-palkinnon perusteluissa AIV-rehun rinnalla: ”for his research and inventions in agricultural and nutrition chemistry, especially for his fodder preservation method”. AIV- voisuolaa käytetään yhä Oivariini-voi-kasvirasvaseoksessa. == Lähteet == Luokka:Natriumyhdisteet Luokka:Elintarvikkeiden hapettumisenestoaineet
Kymenlaakson Suunta

Kymenlaakson Suunta oli Haminassa, Kouvolassa ja Kotkassa vuosina 1933–1939 ilmestynyt Isänmaallisen kansanliikkeen sanomalehti. Lehden perustamista edelsi yritys saada kokoomuksen vararikkoon mennyt Haminan Lehti IKL:n äänenkannattajaksi. Viipurilainen Karjala päätti kuitenkin jatkaa haminalaislehden julkaisemista, jolloin IKL:n kannattajat perustivat oman lehden. Sen päätoimittajaksi siirtyi Haminan Lehden entinen päätoimittaja Hannes Seppänen. Vuonna 1934 Kymenlaakson Suunnan pääomistajaksi tuli IKL:n pää-äänenkannattajan Ajan Suunnan kustannusyhtiö. Keskustoimitus sijaitsi ensin Haminassa ja Kouvolassa ja asettui sittemmin Kotkaan. Kannattamaton lehti lopetettiin talvisodan alettua. Jo sitä ennen sen kokoa oli jouduttu supistamaan. Kahdesti viikossa ilmestyneen Kymenlaakson Suunnan päätoimittajina työskentelivät Hannes Seppänen (1934–1935), Jaakko S. Holstila (1936) ja V. E. Halmeenmäki (1936–1939). Johtokunnan puheenjohtajina olivat Vilho Annala (1934–1935) ja O. Meriluoto vuodesta 1935 ja toimitusjohtajana Aarne Lehonkoski vuodesta 1934. Lehteä painettiin Kouvolassa ja Lahdessa ja vuoden 1934 lopulta lähtien kokoomuslaisen Etelä-Suomen kirjapainossa Kotkassa. ==Lähteet== ==Aiheesta muualla== * Kymenlaakson Suunta digitoituna kansalliskirjastossa Luokka:Haminan media Luokka:Ilmestymästä lakanneet suomalaiset sanomalehdet Luokka:Isänmaallisen kansanliikkeen lehdet Luokka:Kotkan media Luokka:Kouvolan media
Lakeuden Sana

Lakeuden Sana oli Seinäjoella vuosina 1932–1933 ilmestynyt Isänmaallisen kansanliikkeen sanomalehti. Seinäjoen Kirjapainossa painetun Lakeuden Sanan päätoimittajana työskenteli Vilho Viita. == Historia == IKL:n Etelä-Pohjanmaan piirijärjestön julkaisema Lakeuden Sana oli kerran viikossa ilmestynyt artikkelilehti, joka keskittyi uutisoinnissaan varsinkin urheiluun. Se oli IKL:n ensimmäinen maakuntalehti ja tavoitteli myös valtakunnallista levikkiä. IKL piti aattellisten liikkeiden tavoin tärkeänä oman lehdistön muodostamista. Liikkellä oli Etelä-Pohjanmaalla ja Seinäjoella suhteellisen runsaasti kannattajia. Lakeuden Sanan näytenumero ilmestyi 31. lokakuuta 1932. Muutaman numeron jälkeen lehti esitteli itsensä ja tarkoituksensa. Lehden suunta oli sama kuin Isänmaallisen kansanliikkeen. Joulukuussa 1932 lehden tueksi tuli liikkeen piiritoimikunta ja kustantajaksi Lakeuden Sanan Osakeyhtiö. Toimituskuntaan kuului liikkeen tunnettuja johtohenkilöitä. Lehden toimitus sijaitsi vuoden ajan Vaasan talossa. Lehti lopetettiin, kun puolueen pää- äänenkannattajan Ajan Suunnan kustannusyhtiö alkoi julkaista Seinäjoella Lakeuden Suunta -nimistä viikkolehteä. ==Lähteet== ==Aiheesta muualla== * Lakeuden Sana digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Isänmaallisen kansanliikkeen lehdet Luokka:Seinäjoen media
Hjalmar Wadenström

Hjalmar August Wadenström (18. marraskuuta 1870 Porvoo – 6. marraskuuta 1927 Lohja) oli suomalainen päätoimittaja. Wadenströmin vanhemmat olivat lukkari, director cantus August Emanuel Wadenström (s. 1839) ja Karolina Ekberg (s. 1839).Geni.com : Hjalmar August Wadenström Hän pääsi ylioppilaaksi Porvoon lyseosta 1889. Wadenström opiskeli vuoteen 1893 saakka oikeustiedettä Helsingin yliopistossa. Wadenström toimi Wiborgsbladetin toimitussihteerinä 1894–1899 ja Wiborgs Nyheterin päätoimittajana ja julkaisijana 1899–1904. Hän perusti Wiborgs-Posten-lehden 1905 ja oli Östra Finland-lehden päätoimittajana 1907–1908. Wadenström tuomittiin vuonna 1908 vankeuteen majesteettirikoksesta. Hän toimi sitten lehtimiehenä Ruotsissa 1908–1913, sen jälkeen liikemiehenä Helsingissä ja viimeksi Lohjan Kalkkitehdas Oy:n kirjeenvaihtajana ja sihteerinä vuodesta 1916 alkaen. Wadenström oli naimisissa 1898–1914 Bertha Viola Zilliacuksen (s. 1868) kanssa ja vuodesta 1919 Ilma Maria Salinin kanssa. Kirjailija Erkki Vala, runoilija Katri Vala ja suomentaja Niilo Wadenström olivat Hjalmar Wadenströmin nuoremman veljen metsänhoitaja Robert Waldemar Wadenströmin (1873–1911) lapsia. == Teoksia == * Sanomalehdistön päivä Viipurissa / Prässens dag i Viborg 4.11.1899 ; toimittajat Kaarlo Renström, Kaarle Silander, Sigurd Roos, Hjalmar Wadenström ; kansikuva Hugo Simberg. Julkaisu omistettu Pietari Hannikaisen muistolle. Wiipuri 1899 (Teos Dorian Kansalliskirjastossa) == Lähteet == Luokka:Suomalaiset päätoimittajat Luokka:Vuonna 1870 syntyneet Luokka:Vuonna 1927 kuolleet
Lakeuden Suunta

Lakeuden Suunta oli Seinäjoella vuosina 1933–1934 ilmestynyt Isänmaallisen kansanliikkeen sanomalehti. IKL:n pää-äänenkannattajan Ajan Suunnan kustannusyhtiön julkaisema Lakeuden Suunta korvasi puolueen piirijärjestön aikaisemmin julkaiseman Lakeuden Sanan. Edeltäjänsä tavoin se oli alun perin valtakunnallista levikkiä tavoitellut viikkolehti. Kesällä 1934 Ajan Suunnan yhtiö osti kokoomuslaisen Kokkola-lehden, joka päätettiin yhdistää Lakeuden Suunnan kanssa Etelä- ja Keski-Pohjanmaata varten tarkoitetuksi Pohjanmaan Suunnaksi. Sitä ennen Lakeuden Suunta toimi syys-marraskuussa 1934 määräajaksi lakkautetun Ajan Suunnan korvikkeena, jolloin se ilmestyi kuudesti viikossa IKL:n linjoille siirtyneen hämeenlinnalaisen Hämeen Sanomien kirjapainosta. Lehden päätoimittajana työskenteli Reino Ala-Kulju. ==Lähteet== ==Aiheesta muualla== * Lakeuden Suunta digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Isänmaallisen kansanliikkeen lehdet Luokka:Seinäjoen media
Niilo Wadenström

Niilo Wadenström (alkuaan Nils Birger WadenströmIlomantsin evankelis- luterilaisen seurakunnan kastettujen luettelo 1897–1906 (MKO1144-1149 I C:8) 1905, 13. heinäkuuta 1905 Ilomantsi–16. syyskuuta 1945 Karjaa) oli suomentaja.Geni.com : Niilo Wadenström Wadenströmin vanhemmat olivat metsänhoitaja Robert Waldemar Wadenström (1873–1911) ja Aleksandra Fredrika Mäki (1879–1945). Hänen sisaruksiaan olivat kirjailija Erkki Vala ja runoilija Katri Vala. == Suomennoksia == * Upton Sinclair: Taistelu Madridista; tekijän luvalla suom. N. W-m. Kirjailijain kustannusliike, Helsinki 1937 * Evelyn Waugh: Pimeitä voimia. Tammen seikkailukirjoja 2. Tammi, Helsinki 1944 (alkuteos Black mischief) * John Rhode: Petetty petturi. Tammen jännityskirjoja 5. Tammi, Vaasa 1945 (alkuteos The Ropthorne mystery) * Irving Stone: Merimies hevosen selässä: Jack Londonin elämäkerta. Kansankulttuuri, Helsinki 1946 (alkuteos Sailor on horseback) == Muuta tuotantoa == * "Kalle Kankaisen kärsimykset", Tulenkantajat: Nuoren Voiman Liiton kirjallisen piirin albumi. Porvoo: WSOY, 1924, s. 179–187. == Lähteet == Luokka:Suomentajat Luokka:Vuonna 1905 syntyneet Luokka:Vuonna 1945 kuolleet
Candida utilis

Candida utilis on hiivalaji. Sitä on käytetty rehuhiivana 1950-luvulta asti. Alun perin tätä hiivalajia käytettiin tuottamaan yksisoluista hyvälaatuista proteiinia teollisuuden sivutuotteista kuten metsäteollisuuden tuottamista sokeripitoisista liemistä. Myöhemmin siitä on kehittetty useita entsyymeitä ja muita monimutkaisempia biokemian tuotteita. ==Lähteet== Luokka:Aitohiivat
Pohjanmaan Suunta

Pohjanmaan Suunta oli Kokkolassa vuosina 1934–1936 ilmestynyt Isänmaallisen kansanliikkeen sanomalehti. Pohjanmaan Suunta syntyi, kun IKL:n pää- äänenkannattajan Ajan Suunnan kustannusyhtiön ostama kokoomuslainen Kokkola- lehti yhdistettiin yhtiön Seinäjoella julkaiseman Lakeuden Suunnan kanssa Etelä- ja Keski-Pohjanmaata varten tarkoitetuksi maakuntalehdeksi. Etelä- Pohjanmaan IKL:läiset kuten K. R. Kares ja Reino Ala-Kulju vetäytyivät Pohjanmaan Suunnasta jo keväällä 1935 ja perustivat Seinäjoelle uuden lehden Lakeuden. Levikkialueen supistuminen heikensi Pohjanmaan Suunnan jo ennestään huonoa taloutta, ja kesällä 1936 lehden julkaisuyhtiö teki konkurssin. Aluksi kerran ja sittemmin kolmesti viikossa ilmestyneen lehden päätoimittajina ja vastaavina toimittajina työskentelivät Ilmari Koski (1934–1936), Reino Ala- Kulju (1935) ja Kyösti Peura (1935–1936). Sen johtokunnan puheenjohtajina toimivat Aarne Lehonkoski (1934–1935) ja Juhani Vuorinen (1935–1936). Taloudenhoitajina ja toimitusjohtajina olivat Aarne Artto (1934), Toivo Tuominen (1934), Felix Korhonen (1935) ja Kyösti Peura (1935–1936). ==Lähteet== ==Aiheesta muualla== * Pohjanmaan Suunta digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Isänmaallisen kansanliikkeen lehdet Luokka:Kokkolan media
Pingliang

Pingliang () on prefektuuritason kaupunki Kiinan Gansun maakunnan itäosassa. Kaupungin pinta-ala on 11 196,71 neliökilometriä ja väkiluku noin 2,07 miljoonaa (2010). Kaupungin keskusta sijaitsee linnuntietä noin 260 kilometriä maakunnan pääkaupunki Lanzhousta itäkaakkoon. == Hallinnollinen jako == Piirikuntatasolla kaupunki jaetaan yhteen kaupunkipiiriin ja kuuteen piirikuntaan. Pingliangin hallinnollinen jako piirikuntatasolla Nimi Kiinan kirjoitusmerkit Pinyin Kongtong (kaupunkipiiri) 崆峒区 Kōngtóng Qū Jingchuan 泾川县 Jīngchuān Xiàn Lingtai 灵台县 Língtái Xiàn Chongxin 崇信县 Chóngxìn Xiàn Huating 华亭县 Huátíng Xiàn Zhuanglang 庄浪县 Zhuānglàng Xiàn Jingning 静宁县 Jìngníng Xiàn == Lähteet == == Aiheesta muualla == * Travelchinaguide.com: Pingliang Travel Guide * Gansu Provincial Tourism Bureau: Pingliang City Luokka:Gansun kaupungit Luokka:Gansun prefektuurit
Quo vadis (romaani)

Quo vadis: Kertomus Neron ajoilta () on puolalaisen kirjailijan Henryk Sienkiewiczin historiallinen romaani. Tarina julkaistiin alun perin vuosina 1895–1896 moniosaisena jatkokertomuksena puolalaisessa Gazeta Polska -sanomalehdessä, kunnes kertomus koottiin vuonna 1896 julkaistuksi kirjaksi. Kirjan tarina sijoittuu Rooman keisarikunnan aikaan keisari Neron valtakaudelle ja kertoo rakkaustarinan kristityn Lygia-neidon ja patriisi Marcus Vinitiuksen välillä. Teoksen nimi viittaa latinankieliseen lauseeseen Quo vadis, Domine? (), jonka legendan mukaan apostoli Pietari sanoi Jeesukselle paetessaan kristittyihin kohdistuneita vainoja. Maila Talvio suomensi teoksen suoraan puolan kielestä. Suomennos ilmestyi WSOY:n kustantamana kolmessa osassa vuosina 1901–1902 . == Vastaanotto == Quo vadis saavutti heti ilmestymisensä jälkeen erittäin suuren suosion ja se käännettiin pikapuoliin useille kielille. Nykyisin teos on käännetty yli neljällekymmenelle kielelle. Kirjan menestystä on pidetty hyvin merkityksellisenä tekijänä Henryk Sienkiewiczille vuonna 1905 myönnetyn Nobelin kirjallisuuspalkinnon taustalla. Kirjasta on tehty lukuisia televisio- ja elokuvasovituksia. Vuonna 1951 ilmestynyt Mervyn LeRoyn ohjaama ja Robert Taylorin ja Deborah Kerrin tähdittämä Hollywood-tuotanto Quo Vadis oli seuraavan vuoden Oscar-gaalassa ehdolla kahdeksassa palkintosarjassa voittamatta kuitenkaan yhtään palkintoa. == Lähteet == == Aiheesta muualla == * Quo Vadis Project Gutenberg-sivustolla * Quo Vadis -äänikirja LibriVox- sivustolla * Quo Vadis Kirjasampo-sivustolla Luokka:Historialliset romaanit Luokka:Puolalaiset kirjat Luokka:Vuoden 1895 kirjat Luokka:Kristilliset romaanit
Pohjolan Suunta

Pohjolan Suunta oli Oulussa vuosina 1934–1936 ilmestynyt Isänmaallisen kansanliikkeen sanomalehti. IKL:n päälehden Ajan Suunnan kustannusyhtiön julkaisema Pohjolan Suunta perustettiin, kun kokoomuslainen Kaiku oli siirtymässä puolueen vaikutusvallan ulottumattomiin. Pohjois-Pohjanmaan, Kainuun ja Lapin aluelehdeksi tarkoitettu Pohjolan Suunta pyrki kilpailemaan Oulun vahvempien lehtien kanssa, mutta kärsi niille pian tappion. Se lopetettiin resurssipulan takia kesän 1936 eduskuntavaalien jälkeen. Aluksi kolmesti ja vuoden 1935 alusta kuudesti viikossa ilmestyneen lehden vastaavina toimittajina työskentelivät Eino Kariletto (1934–1935) ja Tarmo J. Tolonen (1935–1936). Sen johtokunnan puheenjohtajana toimi Bruno Salmiala ja toimitusjohtajana Aarne Lehonkoski. Kuopiolaisen Savon Suunnan kustannusyhtiö julkaisi vuoden 1939 jälkipuoliskolla Oulun seutua varten samannimistä lehteä, joka oli sisällöltään lähes identtinen yhtiön muiden lehtien kanssa. ==Lähteet== ==Aiheesta muualla== * Pohjolan Suunta digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Isänmaallisen kansanliikkeen lehdet Luokka:Oulun media
Fucking Hell

Fucking Hell on saksalainen pilsner- tai vaalea lager-olut. Se on nimetty itävaltalaisen Fuggingin kylän entisen nimen mukaan. Oluen nimi (joka on myös sanaleikki, "hell" tarkoittaa saksaksi "vaaleaa" ja kuvaa tällaista oluttyyppiä, mutta englanniksi tarkoittaa "helvettiä") oli aluksi kiistanalainen. Sekä Fuggingin kylänhallitus"Controversial Brand Name: German Firm Wins Right to Make Beer Called 'Fucking Hell'", Der Spiegel 29.3.2010. Viitattu 4.1.2013. ja EU:n tavaramerkkivirasto aluksi vastustivat nimeä. Se kuitenkin myöhemmin hyväksyttiin, ja olutta myydään nyt kansainvälisillä markkinoilla. Fucking Hell on pilsner jossa on 4,9 % alkoholia."Fucking, Austria" , Draft 28.9.2011. Viitattu 4.1.2013. Olutta ei panna Fuggingissa, ja sen lanseeraamisen aikaan kylässä ei edes ollut panimoa. ==Historia== Vuonna 2010 kaksi saksalaista liikemiestä, Stefan Fellenberg ja Florian Krause,"The German beer called 'F**king Hell'", Digital Journal 22.4.2010. Viitattu 4.1.2013. jättivät hakemuksen tavaramerkistä nimetäkseen oluen "Fucking Helliksi". EU:n tavaramerkkivirasto aluksi kieltäytyi antamasta oluelle tavaramerkkiä, koska sen mielestä sen nimessä oli kirosanoja."В Евросоюзе появится пиво с неблагозвучным названием Fucking Hell (+фото) - Новости Харькова, новости Украины. Главное™", Glavnoe.ua. Viitattu 4.1.2013.Philips, Rhodri: "Brewing scandal over F***ing beer", The Sun 29.3.2010. Viitattu 4.1.2013. Fellenberg ja Krause kuitenkin väittivät, että nimi viittaa itävaltalaiseen kylään ja että Hell on Itävallassa ja eteläisessä Saksassa käytetty termi vaaleasta lager-oluesta."Photo Gallery: Fucking Hell Beer?", Der Spiegel 30.3.2010. Viitattu 4.1.2013. Virasto hyväksyi sitten tavaramerkin ilmaisten, että nimi oli "huudahdus jota käytetään halventavasti, mutta joka ei viittaa ketä halvennetaan, eikä voida pitää tuomittavana käyttää olemassaolevien paikkakuntien nimiä kohdentavasti (viitaten itse paikkakuntaan), vain koska nimellä saattaa olla monitulkintainen merkitys muilla kielillä." Fellenberg ja Krause aikoivat käyttää tavaramerkkiä brändinimenä ja käyttää sitä myydäkseen Fucking Hell -brändättyä ruokaa ja vaatteita. Olutta alettiin myydä Euroopassa, Aasiassa ja Australiassa vuonna 2011. ==Lähteet== Luokka:Saksalaiset panimot ja olutmerkit
Lahden Suunta

Lahden Suunta oli Lahdessa vuosina 1934–1936 ilmestynyt Isänmaallisen kansanliikkeen sanomalehti. Paikallisen kustannusyhtiön julkaisema Lahden Suunta perustettiin, kun kokoomuslainen Lahti-lehti oli siirtynyt äärioikeiston vastustajien joukkoon. Kerran viikossa ilmestynyt piirilehti oli uutislehtenä heikko, ja se lopetettiin kesän 1936 eduskuntavaalien jälkeen. Lehden päätoimittajina työskentelivät Toivo Mero (1934), Arvo Laro (1934–1935) ja Jussi Mäkelä (1935–1936). Kustannusyhtiön johtokunnan puheenjohtajana toimi Allan Lindgren (Larvia). ==Lähteet== Luokka:Ilmestymästä lakanneet suomalaiset sanomalehdet Luokka:Isänmaallisen kansanliikkeen lehdet Luokka:Lahden media
Foligno

Foligno on kunta Keski-Italiassa Umbrian hallintoalueella olevassa Perugian maakunnassa. Se on väkiluvultaan maakunnan kolmanneksi suurin kunta. == Nähtävyyksiä == Kaupungin tärkeimmät nähtävyydet ovat keskittyneen Piazza della Repubblica -aukion ympärille. Niistä näyttävin on tuomiokirkko Cattedrale di San Feliciano. Aukion laidalla oleva myöhäisgoottilainen Palazzo Trinci, jonka sisällä on arvokkaita freskoja. Freskoista tunnetuin palatsin sali on Sala delle Arti liberali e dei Pianeti. Aukion toinen palatsi on Palazzo Orfini del Podestà. Lisäksi aukiolla on kaupungintalo Palazzo comunale, joka kärsi suuria vahinkoja vuoden 1997 maanjäristyksessä suorassa TV-lähetyksessä. Keskustan ulkopuolella olevista nähtävyyksistä tunnetuin on luostari Abbazia di Sassovivo. Tirreno-Adriatico 2016 Tiedosto:Foligno,_piazza_della_repubblica_05_palazzo_trinci.JPG|Palazzo Trinci Tiedosto:Foligno,_piazza_della_repubblica_04.JPG|Palazzo Orfini Tiedosto:Foligno,_piazza_della_repubblica_03_palazzo_del_comune.JPG|Palazzo comunale Tiedosto:Vista_abbazia_pulita.JPG|Abbazia di Sassovivo ==Aiheesta muualla== == Lähteet == Luokka:Perugian maakunnan kunnat
Wuwei

Wuwei () on prefektuuritason kaupunki Kiinan Gansun maakunnan itäosassa. Kaupungin pinta-ala on 32 516,91 neliökilometriä ja väkiluku noin 1,82 miljoonaa (2010). Kaupungin keskusta sijaitsee linnuntietä noin 230 kilometriä maakunnan pääkaupunki Lanzhousta pohjoisluoteeseen. == Hallinnollinen jako == Piirikuntatasolla kaupunki jaetaan yhteen kaupunkipiiriin, kahteen piirikuntaan ja yhteen autonomiseen piirikuntaan. Wuwein hallinnollinen jako piirikuntatasolla Nimi Kiinan kirjoitusmerkit Pinyin Tiibet Liangzhou (kaupunkipiiri) 凉州区 Liángzhōu Qū Minqin 民勤县 Mínqín Xiàn Gulang 古浪县 Gǔlàng Xiàn Bairin tiibetiläisten autonominen piirikunta (Bairi/Tianzhu) 天祝藏族自治县 Tiānzhù Zàngzú Zìzhìxiàn , Bairi Poirig Ranggyong Zong == Galleria == Kuva:20060423063512.jpg|Patsas ja tori Wuweissa. Kuva:WuweiBellTower.jpg|Wuwein kellotorni. Kuva:Wuwei Nan Chengmen 2013.12.30 11-02-02.jpg|Wuwein vanhankaupungin eteläinen portti. Kuva:Wuwei Wenmiao 2013.12.30 12-04-03.jpg|Kungfutselainen temppeli Wuweissa. Kuva:Wuwei Railway Station 2013.12.30 17-52-52.jpg|Wuwein rautatieasema. == Lähteet == == Aiheesta muualla == * Travelchinaguide.com: Wuwei Travel Guide * Gansu Provincial Tourism Bureau: Wuwei City Luokka:Gansun kaupungit Luokka:Gansun prefektuurit
Laivurinkatu 7

Laivurinkatu 7 on Kotkassa sijaitseva suojeltu rakennus, jonka jugend-tyyliä edustavan kiviosan on suunnitellut Waldemar Aspelin vuonna 1908 alun perin Pohjoismaiden Osakepankiksi. Rakennukseen liittyy Theodor Borchardin suunnittelema puurakennus, joka valmistui vuonna 1891 alun perin asuinrakennukseksi. Rakennuksen kivistä lisäosaa on laajennettu vuonna 1915 Waldemar Aspelinin suunnitelmin ja vuonna 1939 Armas Laitisen suunnitelmin. Puurakennuksen asuinhuoneisto on muutettu konttoritiloiksi vuonna 1975. Rakennuksessa on toiminut Pohjoismaiden Osakepankin jälkeen Kotkan kaupungin satamakonttori ja poliisin lupakonttori. ==Lähteet== Luokka:Kotkan rakennukset ja rakennelmat Luokka:Waldemar Aspelinin suunnittelemat rakennukset Luokka:Suomen suojellut rakennukset
Saara Geitel

Saara Geitel (o.s. Kaskilahti, s. 1998) on suomalainen näyttelijä. Hän on esiintynyt lapsena elokuvissa Uuno Turhapuro – This Is My Life ja Raja 1918. Hän on tehnyt myös dubbauksia, näytellyt teatterissa ja televisiosarjoissa Kynsin hampain (2016) ja Rantabaari (2022–). Hän on näyttelijöiden Risto Kaskilahden ja Sari Puumalaisen vanhin lapsi. Geitel meni vuonna 2023 naimisiin näyttelijä-laulaja Jon-Jon Geitelin kanssa. == Filmografia == Elokuva Elokuva Elokuva Vuosi Elokuva Rooli 2004 Uuno Turhapuro – This Is My Life lapsi puistossa 2007 Raja 1918 Murasen lapsi Televisiosarjat Televisiosarjat Televisiosarjat Vuosi Sarja Rooli 2016 Kynsin hampain Linnea 2022– Rantabaari Iiris Eerola == Lähteet == == Aiheesta muualla == * * * Saara Geitelin teatterirooleja suomalaisen teatterin Ilona-tietokannassa Luokka:Suomalaiset näyttelijät Luokka:Elävät henkilöt Luokka:Vuonna 1998 syntyneet
Lactococcus lactis

Lactococcus lactis on Grampositiivinen bakteeri, jota käytetään juuston ja hapanmaitotuotteiden valmistuksessa. Niinpä se luokitellaan maitohappobakteereihin. Se elää luonnostaan kasvien pinnalla, mistä se päätyy helposti rehun kautta maitoon ja aiheuttaa maidon spontaania happanemista. Bakteerista on kaksi alalajia, Lactococcus lactis lactos ja Lactococcus lactis cremoris. == Lähteet == Luokka:Grampositiiviset bakteerit Luokka:Firmicutes
Henry Wood

Henry Joseph Wood (1869–1944) oli brittiläinen orkesterinjohtaja ja säveltäjä, jonka tuotantoon kuuluu messuja, oratorio, koomisia oopperoita ja operetteja. Wood oli kymmenvuotiaana urkurinsijainen Lontoossa, vuonna 1883 konserttisoittaja sekä oopperakapellimestari vuodesta 1890. Vuodesta 1895 kuolemaansa asti hän johti perustamaansa kävelykonserttisarjaa, joka nykyisin tunnetaan Proms-festivaalina. Konserteista kasvoi historiallisia instituutioitaOtavan Suuri Ensyklopedia, s. 7859. Hänen toimintansa lisäsi suomalaisen (Sibeliuksen), venäläisen, ranskalaisen ja saksalaisen musiikin tunnettuutta Englannissa. Silti hänen alaansa kuului myös kotimaista musiikkia. == Lähteet == == Aiheesta muualla == Luokka:Brittiläiset säveltäjät Luokka:Vuonna 1869 syntyneet Luokka:Vuonna 1944 kuolleet
Hero MotoCorp

Hero MotoCorp Ltd on intialainen, myytyjen ajoneuvojen kappalemäärällä mitattuna maailman suurin kaksipyöräisten moottoriajoneuvojen (moottoripyörät ja mopedit) valmistajayhtiö. Yhtiö on pitänyt tämän sijoituksen vuodesta 2001 lähtien. Vuonna 1984 perustettu yhtiö tunnettiin alkujaan intialaisen Hero Groupin ja japanilaisen Honda Motor Company yhteisyrityksenä nimellä Hero Honda Motors Ltd.. Vuonna 2011 tehdyissä yritysjärjestelyissä Honda vetäytyi ja intialaisyhtiö sai nykynimensä. Hero MotoCorp Ltd on osa laajempaa, vuonna 1956 Munjalin perheen perustamasta polkupyörätehtaasta (Hero Cycles Limited) alkunsa saanutta intialasta Hero Group -yritysrypästä. Hero MotoCorpin osake noteerataan intialaisissa pörsseissä (BSE ja NSE). Yhtiön kotipaikka on New Delhi. Vuonna 2015 yhtiö raportoi valmistaneensa maaliskuun loppuun mennessä yli 60 miljoonaa kaksipyöräistä moottoriajoneuvoa. Budjettivuonna 2014–15 yhtiö teki 6,632 miljoonaa kaksipyöräistä. Kotimarkkinoillaan Intiassa yhtiöllä oli tällöin 40,1 prosentin markkinaosuus. Hero MotoCorpin tuotevalikoima sisältää 24 erilaista kaksipyöräistä kulkupeliä (3/2015): 100-, 125-, 150- ja 225-kuutioisia moottoripyöriä ja erilaisia mopedeja. Yhtiön tuotantolaitokset sijaitsevat Haryanan Gurgaonissa ja Dharuherassa, Uttarakhandin Haridwarissa sekä Rajasthanin Neemranassa. ==Kuvia== Tiedosto:Optima Plus (Hero Electric, India).jpg|Hero Optima Plus -sähköskootteri. Tiedosto:Karizma R 1478.jpg|Hero Karizma R. Tiedosto:Hero Honda Splendor 2007.jpg|Historiaa: Hero Honda Motorsin valmistama Hero Honda Splendor -moottoripyörä (2007). ==Lähteet== ==Aiheesta muualla== *Product Portfolio (Hero MotoCorpin moottoripyörä- ja mopomallit) (heromotocorp.com) Luokka:Intialaiset pörssiyhtiöt Luokka:Intialaiset moottoripyörävalmistajat Luokka:New Delhi
Martha Scott

Martha Ellen Scott (22. syyskuuta 1912 Jamesport, Missouri – 28. toukokuuta 2003 Los Angeles, Kalifornia) oli yhdysvaltalainen näyttelijä ja tuottaja. Hän teki tunnetuimmat roolinsa elokuvissa Kymmenen käskyä (1956) ja Ben-Hur (1959). Ensimmäisestä elokuvaroolistaan elokuvassa Meidän kaupunkimme (1940) hän sai Oscar-ehdokkuuden parhaasta naispääosasta. == Filmografia == * Meidän kaupunkimme (Our Town, 1940) Emily Webb * Kappale taivasta (One Foot in Heaven, 1941) Hope Morris Spence * They Dare Not Love (1941) Marta Keller * Malja neiti Bishopille (Cheers for Miss Bishop, 1941) Ella Bishop * Hi Diddle Diddle (1943) Janie Prescott [Phyffe] * Sotapesä tähdille tai Tähtien kanttiini (Stage Door Canteen, 1943) * Oklahoman musta kulta (In Old Oklahoma tai War of the Wildcats, 1943) Catherine Allen * Hyvässä muistissa (So Well Remembered, 1947) Olivia [Channing Boswell Winslow] * Kuoleman kauppa (Strange Bargain, 1949) Georgia Wilson * When I Grow Up (1951) Mother Reed * Kauhun hetkiä (The Desperate Hours, 1955) Eleanor Hilliard * Kymmenen käskyä (The Ten Commandments, 1956) Yochabel * Sayonara (1957) Mrs. Webster * Kuriton nuoriso (Eighteen and Anxious (1957) Lottie Graham * Ben-Hur (1959) Miriam * Paholaisen tytär (The Devil’s Daughter, 1973) Mrs Stone * Laulava porsas tai Charlotten verkko (Charlotte’s Web, 1973) rouva Arable (äänirooli) * Torstai on pelipäivä (Thursday’s Game, 1974) äiti * Jättiläinen taivaalla (Airport ’75 tai Airport 1975, 1975) Sister Beatrice * The Abduction of Saint Anne (1975) Mother Michael * Medical Story (1975) neiti Mcdonald * The Legendary Curse of the Hope Diamond (1975) Mummsie * My Wife Next Door (1975) * Käännekohta (The Turning Point, 1977) Adelaide * Charleston (1979) täti Louisa; rouva Farrell * Father Figure (1980) Hilda Wollman * Adam (1983) Gram Walsh * Kesäpainajainen (Summer Girl, 1983) Martina Shelburne * Adam - kadonnut poikamme (Adam: His Song Continues, 1986) Gram Walsh * Boltsi hukassa, pallo jalassa (Doin’ Time on Planet Earth, 1988) Virginia Camalier * William Holden: The Golden Boy (1989) * Hylätty (Love and Betrayal (1989) Genger * A Girl’s Life (1989) Betty Robbins * Katujen tytär (Daughter of the Streets, 1990) Sarah * Charlton Heston: For All Seasons (1995) haastateltavana Lähde: == Lähteet == == Aiheesta muualla == * * Luokka:Vuonna 1912 syntyneet Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 2003 kuolleet
Valerie Perrine

Valerie Ritchie Perrine (s. 3. syyskuuta 1943 Galveston, Texas) on yhdysvaltalainen näyttelijä ja malli. Hänet tunnetaan parhaiten roolistaan elokuvassa Lenny (1974), josta hän voitti muun muassa Cannesin elokuvajuhlilla parhaan naispääosan palkinnon ja parhaan tulokkaan Bafta-palkinnon. Lisäksi hän oli kyseisestä roolista ehdolla parhaan naispääosan Oscar-, Bafta- ja Golden Globe -palkintoihin. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:BAFTA-palkinnon saajat Luokka:Vuonna 1943 syntyneet Luokka:Elävät henkilöt
Marie-Christine Barrault

Marie-Christine Barrault (s. 21. maaliskuuta 1944 Pariisi) on ranskalainen näyttelijä. Hänet tunnetaan parhaiten roolistaan elokuvassa Hellyyden aika (1975), josta hän oli ehdolla parhaan naispääosan Oscar-palkinnon saajaksi. ==Aiheesta muualla== * Luokka:Ranskalaiset näyttelijät Luokka:Vuonna 1944 syntyneet Luokka:Elävät henkilöt
Cicely Tyson

Cicely L. Tyson (19. joulukuuta 1924 New York, New York – 28. tammikuuta 2021) oli yhdysvaltalainen näyttelijä. Hän oli ehdolla parhaan naispääosan Oscar- ja Golden Globe -palkintoihin roolistaan elokuvassa Sounder (1972). Hän on saanut urallaan kolme Emmy-palkintoa kahdestatoista ehdokkuudesta. Lisäksi hän on voittanut muun muassa Tony- ja Screen Actors Guild -palkinnot. Tyson oli naimisissa jazz-muusikko Miles Davisin kanssa vuosina 1981–1988. Tyson kuoli 96 vuoden ikäisenä 28. tammikuuta 2021, vain pari päivää muistelmiensa ilmestymisen jälkeen. ==Lähteet== ==Aiheesta muualla== * * Cicely Tysonin muistokirjoitus Helsingin Sanomissa Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Primetime Emmy -palkinnon saajat Luokka:Tony- palkinnon saajat Luokka:SAG-palkinnon saajat Luokka:Vuonna 1924 syntyneet Luokka:Vuonna 2021 kuolleet